एक दिन पहले भोपाल पहुंचे मानसून ने रफ्तार पकडऩा शुरू कर दिया है। बुधवार के बाद गुरुवार सुबह भी मध्यप्रदेश में कई स्थानों पर हल्की से तेज बारिश हुई। मौसम विभाग ने चेतावनी दी है कि अगले 48 घंटों के दौरान जबलपुर संभाग के कई स्थानों पर भारी बारिश हो सकती है।
मौसम केंद्र से मिली सूचना के मुताबिक, पिछले 24 घंटों के दौरान प्रदेश के ग्वालियर संभाग में अधिकांश स्थानों पर, उज्जैन व इंदौर संभाग के कुछ स्थानों पर वर्षा दर्ज की गई। मौसम केंद्र के वैज्ञानिकों का कहना है कि मानसून अब पूरे प्रदेश में छा चुका है और वजह से बारिश हो रही है। वैज्ञानिकों के मुताबिक, प्रदेश के भोपाल, इंदौर, जबलपुर के अधिकतर जिलों में बारिश हो सकती है। साथ ही अधिकतम और न्यूनतम तापमान में भी गिरावट आ सकती है।
कहां कितनी बारिश
ग्वालियर : 2.4, भोपाल : 2.2, जबलपुर : 1.6, पचमढ़ी : 6.6।
hin_Deva hin_Deva hin_Deva bho_Deva